|  |  |  |
| --- | --- | --- |
| **ΕΛΛΗΝΙΚΗ ΔΗΜΟΚΡΑΤΙΑ**  **ΠΕΡΙΦΕΡΕΙΑ ΘΕΣΣΑΛΙΑΣ**  **ΕΙΔΙΚΗ ΥΠΗΡΕΣΙΑ ΔΙΑΧΕΙΡΙΣΗΣ**  **E.Π. ΠΕΡΙΦΕΡΕΙΑΣ ΘΕΣΣΑΛΙΑΣ** |  | **eu_flag_2colors**  **ΕΥΡΩΠΑΙΚΗ ΕΝΩΣΗ**  **ΕΥΡΩΠΑΙΚΑ ΔΙΑΡΘΡΩΤΙΚΑ ΚΑΙ ΕΠΕΝΔΥΤΙΚΑ ΤΑΜΕΙΑ** |

**14 Ιουνίου 2017, στη Λάρισα :**

**ΗΜΕΡΙΔΑ - ΕΝΗΜΕΡΩΤΙΚΗ ΣΥΝΑΝΤΗΣΗ**

**για το Μέτρο 16 : «ΣΥΝΕΡΓΑΣΙΑ» του Π.Α.Α. 2014-2020**

**Η Περιφέρεια Θεσσαλίας ενημερώνει κάθε δυνητικό δικαιούχο και ενδιαφερόμενο, για την πραγματοποίηση Ενημερωτικής Συνάντησης για το Μέτρο 16 : «ΣΥΝΕΡΓΑΣΙΑ» του Π.Α.Α. 2014-2020, στη Λάρισα , στις 14 Ιουνίου 2017, στο ξενοδοχείο Larissa Imperial .**

Η Εκδήλωση διοργανώνεται από τις αρμόδιες Υπηρεσίες του Υπουργείου Αγροτικής Ανάπτυξης και Τροφίμων σε συνεργασία με την Περιφέρεια Θεσσαλίας, **μετά την έκδοση :**

1) της πρόσφατης **Υ.Α.** με α.π. 3886/11-05-2018 (ΑΔΑ: ΩΠΕ34653ΠΓ-8ΦΨ, ΦΕΚ 1735/τΒ/17.05.2018) του Υπουργού Αγροτικής Ανάπτυξης και Τροφίμων που αφορά στις λεπτομέρειες εφαρμογής των Υπομέτρων 16.1 – 16.2 «***Ίδρυση και λειτουργία Επιχειρησιακών Ομάδων της Ευρωπαϊκής Σύμπραξης Καινοτομίας για την παραγωγικότητα και τη βιωσιμότητα της γεωργίας***» και 16.1 - 16.5 «***Συνεργασία για περιβαλλοντικά έργα περιβαλλοντικές πρακτικές και δράσεις για την κλιματική αλλαγή***» του Προγράμματος Αγροτικής Ανάπτυξης (ΠΑΑ) 2014 – 2020 , και

2) της α.π. 4267/24-05-2018 **1η Πρόσκλησης υποβολής αιτήσεων στήριξης** (ΑΔΑ: ΨΛΟΧ4653ΠΓ-ΨΡ8) για το Υπομέτρο 16.1 – 16.2 (Δράση 1 - Δράση 2) και για το Υπομέτρο 16.1 - 16.5 (Δράση 1 – Δράση 2), του Προγράμματος Αγροτικής Ανάπτυξης (ΠΑΑ) 2014 – 2020.

Η Πρόσκληση, η Ημερήσια Διάταξη και οδηγίες δήλωσης συμμετοχής, καθώς και οι εκδοθείσες Υπουργική Απόφαση και **1η ΠΡΟΣΚΛΗΣΗ για το Μέτρο 16,** έχουν αναρτηθεί στην Ιστοσελίδα της Ειδικής Υπηρεσίας Διαχείρισης Περιφέρειας Θεσσαλίας (<http://www.thessalia-espa.gr> ). Η Πρόσκληση βρίσκεται αναρτημένη και στην ιστοσελίδα του Υπ.Αγροτικής Ανάπτυξης και Τροφίμων / Π.Α.Α. 2014-2020 (<http://agrotikianaptixi.gr> ) καθώς και του Εθνικού Αγροτικού Δικτύου (<https://ead.gr/technical-meeting-larisa-14-june-2018/> ).

Ο συνολικός προϋπολογισμός της Πρόσκλησης είναι **64 εκ. €,** εκ των οποίων τα 46,5 εκ. € αφορούν στο Υπομέτρο 16.1 – 16.2 και τα 17,5 εκ. € το Υπομέτρο 16.1 – 16.5, και αφορά σε όλη τη χώρα. **Στις Περιφέρειες έχει ήδη εκχωρηθεί** η διαχείριση 35,2 εκ. € για τα έργα που εντάσσονται στο Υπομέτρο 16.1 – 16.2 τα οποία σχετίζονται με προϊόντα περιφερειακής εμβέλειας που χαρακτηρίζονται ως ΠΟΠ ή ΠΓΕ ή συνεργασίες με φορείς εντός της συγκεκριμένης Περιφέρειας, εφόσον το σύνολο των μελών που δραστηριοποιούνται στους τομείς της γεωργίας ή της κτηνοτροφίας έχουν έδρα στη συγκεκριμένη Περιφέρεια.

Η Ημερίδα αυτή, που είναι η πρώτη που διοργανώνεται μετά την έκδοση της Υπουργικής Απόφασης και της Πρόσκλησης του Μέτρου 16 από το Υπουργείο, είναι σημαντική καθώς **αποτελεί την καλύτερη ευκαιρία για τους ενδιαφερόμενους να επενδύσουν στην καινοτομία και ενίσχυση της ανταγωνιστικότητας των αγροτικών επιχειρήσεών τους στον πρωτογενή τομέα,** άμεσα να κατανοήσουν τις απαιτήσεις της Πρόσκλησης, να επιλύσουν ερωτήματά τους, και να βρεθούν και ανταλλάξουν απόψεις με εκπροσώπους ερευνητικών φορέων και επιστημόνων στον τομέα.

Η **γεφύρωση μεταξύ των παραγωγικών φορέων και της ερευνητικής και επιστημονικής κοινότητας** μέσω του Μέτρου 16 «Συνεργασία» του ΠΑΑ αποτελεί σημαντική πρόκληση για την ενίσχυση της ανταγωνιστικότητας των επιχειρήσεων στον πρωτογενή τομέα (γεωργικές & κτηνοτροφικές εκμεταλλεύσεις), αλλά και στον τομέα των τροφίμων. Η αύξηση της προστιθέμενης αξίας των γεωργικών προϊόντων, η μείωση του κόστους παραγωγής τους, καθώς και η αναζήτηση νέων καλλιεργητικών πρακτικών και πρακτικών παραγωγής που εστιάζουν στην προστασία του περιβάλλοντος και στην προσαρμογή στην κλιματική αλλαγή αποτελούν βασικές προτεραιότητες του Προγράμματος Αγροτικής Ανάπτυξης 2014-2020.

Η εγκεκριμένη Περιφερειακή Στρατηγική Έξυπνης Εξειδίκευσης Θεσσαλίας (**RIS3**) περιλαμβάνει ως βασικό πυλώνα ανάπτυξης τον **Αγροδιατροφικό**, και προσβλέπει στην αξιοποίηση πόρων και του ΠΑΑ 2014-2020 για την επίτευξη των στόχων της. Μέσω των εκπροσώπων του Περιφερειακού Συμβουλίου Έρευνας Καινοτομίας της Περιφέρειας Θεσσαλίας (**ΠΣΕΚ**) που συμμετέχουν στην Εκδήλωση, δίνεται για μια ακόμα φορά η ευκαιρία να παρουσιαστούν σε κάθε ενδιαφερόμενο οι κατευθύνσεις και δράσεις του τομέα Αγροδιατροφής της RIS3, άμεσα συνδεδεμένες με το Μέτρο 16 που προκηρύχθηκε.